**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL UŽSIENIEČIŲ, PASITRAUKUSIŲ IŠ UKRAINOS DĖL RUSIJOS FEDERACIJOS KARINIŲ VEIKSMŲ UKRAINOJE, KLAIPĖDOS MIESTO SAVIVALDYBĖS KULTŪROS ĮSTAIGŲ LANKYMO“ PROJEKTO**

1. **Sprendimo projekto esmė, tikslai ir uždaviniai.**

Sprendimo tikslas – užtikrinti į Klaipėdą atvykstančių užsieniečių, pasitraukusių iš Ukrainos dėl Rusijos Federacijos karinių veiksmų, integraciją, nustatant, kad Klaipėdos miesto savivaldybės pavaldumo biudžetinėse kultūros įstaigose, jų organizuojamuose renginiuose ir edukacijose tokie asmenys lankosi nemokamai.

Šiuo metu Klaipėdos miesto savivaldybės biudžetinių kultūros įstaigų teikiamų paslaugų kainos yra reglamentuotos Savivaldybės tarybos 2021 m. liepos 22 d. sprendimu Nr. T2-176 „Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo“, šis tarybos sprendimas nebūtų keičiamas, vadovaujantis Lietuvos Respublikos vietos savivaldos įstatymo 6 straipsnio 13 punktu ir 16 straipsnio 4 dalimi bei atsižvelgiant į tai, kad Rusijos Federacijos karinės pajėgos vykdo didelio masto karinius veiksmus Ukrainoje ir į LR Kultūros ministerijos keipimąsi. Taip pat į Klaipėdos miesto savivaldybės siekį užtikrinti minimų asmenų integraciją ir kiek įmanoma kokybiškesnį gyvenimą. Patvirtinus šį sprendimo projektą būtų numatytos naujos teisinio reglamentavimo nuostatos, susijusios su parama nuo karo bėgantiems asmenims.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, atsižvelgiant į Kultūros ministerijos raštą, kuriuo prašoma, kad užsieniečiai, pasitraukę iš Ukrainos dėl Rusijos federacijos karinių veiksmų, galėtų nemokamai lankytis kultūros įstaigose. Taip pat atsižvelgiant į Rusijos Federacijos didelio masto karinius veiksmus, nukeiptus prieš Ukrainą.

1. **Kokių rezultatų laukiama.**

Tikimasi, kad Savivaldybės tarybai pritarus šiam sprendimo projektui, bus numatytos naujos teisinio reglamentavimo nuostatos, leisiančios užtikrinti užsieniečių, pasitraukusių iš Ukrainos dėl Rusijos karinių veiksmų, integraciją per kultūrą ir viena iš priemonių, prisidėsiančių prie kiek įmanoma kokybiškesnio gyvenimo Klaipėdos mieste.

Savivaldybės tarybai pritarus šiam sprendimo projektui nuo karo bėgantys Ukrainos piliečiai turės galimybę neatlygintinai lankytis Klaipėdos miesto kultūros įstaigose, jų organizuojamuose renginiuose bei edukacijose.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6.** **Lėšų poreikis sprendimo įgyvendinimui.**

Nėra. Negautos pajamos nekompensuojamos iš Savivaldybės biudžeto, tačiau ateityje, atsižvelgiant į lengvata besinaudojančių asmenų kiekį, papildomų Savivaldybės biudžeto lėšų gali reikėti edukacinių užsiėmimų savikainai kompensuoti. Lėšų poreikio šiuo metu apskaičiuoti nėra galimybių, kadangi nežinomas tikslus atvyksiančių užsieniečių, kurie turės teisę į minėtas lengvatas, skaičius.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. LR Kultūros ministerijos raštas „Dėl palaikymo“, 1 lapas.

Kultūros skyriaus vedėja Eglė Deltuvaitė

G. Patašiūtė, tel. 39 61 73